wannaphong/clean_thaiwikipedia huggingface dataset:
# การตื่นทองที่แคลิฟอร์เนีย
การตื่นทองที่แคลิฟอร์เนีย  เริ่มขึ้นเมื่อวันที่ 24 มกราคม 1848 เมื่อทองคำถูกค้นพบโดยเจมส์ ดับเบิลยู. มาร์แชลล์ ที่โรงเลื่อยชัตเตอร์ในโคโลมา แคลิฟอร์เนีย"[E]vents from January 1848 through December 1855 [are] generally acknowledged as the 'Gold Rush'. After 1855, California gold mining changed and is outside the 'rush' era." บุคคลกลุ่มแรกที่ทราบข้อมูลยืนยันการตื่นทอง คือ ประชาชนในโอเรกอน หมู่เกาะแซนด์วิช (ฮาวาย) และละตินอเมริกา ผู้ที่เป็นกลุ่มแรกที่เริ่มแห่กันเข้ามาในแคลิฟอร์เนียในปลายปี 1848 ข่าวทองคำดึงดูดประชาชนราว 300,000 คนมายังแคลิฟอร์เนีย จากทั่วสหรัฐอเมริกาและต่างประเทศ ในจำนวนนี้ ประมาณครึ่งหนึ่งมาทางทะเล และอีกครึ่งมาทางบกจากทิศตะวันออกตามเส้นทางแคลิฟอร์เนียและเส้นทางแม่น้ำฮีลา

นักแสวงทอง หรือเรียกว่า "forty-niners" (อ้างถึงปี 1849) มักเผชิญความยากลำบากมากมายระหว่างทาง ขณะที่ผู้มาถึงใหม่ส่วนมากเป็นชาวอเมริกัน การตื่นทองก็ดึงดูดผู้คนหลายหมื่นคนจากละตินอเมริกา ยุโรป ออสเตรเลีย และจีน เริ่มแรก ก้อนทองคำสามารถหยิบขึ้นมาจากพื้น ต่อมา ทองคำถูกแยกจากธารน้ำและก้นแม่น้ำโดยใช้เทคนิคอย่างง่าย เช่น การร่อน มีการพัฒนาวิธีการที่ซับซ้อนขึ้นและได้ถูกนำไปใช้ในที่อื่นด้วย ณ จุดสูงสุด การก้าวหน้าทางเทคโนโลยีมาถึงจุดที่ต้องมีการจัดหาเงินทุนอย่างสำคัญ ซึ่งเพิ่มสัดส่วนบริษัททองคำต่อนักขุดปัจเจก ในยุคนั้น มีการค้นพบทองคำที่มีมูลค่ากว่าหนึ่งหมื่นล้านดอลล่าร์สหรัฐตามมูลค่าปัจจุบัน ซึ่งทำให้คนส่วนน้อยมีความมั่งคั่งมหาศาล อย่างไรก็ดี ส่วนมากเดินทางกลับบ้านโดยมีความมั่งคั่งเพิ่มขึ้นกว่าก่อนออกเดินทางมาเล็กน้อย

ผลของการตื่นทองนั้นสำคัญ ซานฟรานซิสโกเติบโตขึ้นจากนิคมเล็ก ๆ ที่มีผู้อยู่อาศัยราว 200 คนในปี 1846 มาเป็นเมืองที่เติบโตอย่างรวดเร็วที่มีประชากรราว 36,000 คนในปี 1852 ถนน โบสถ์ โรงเรียนและเมืองอื่นถูกสร้างขึ้นทั่วแคลิฟอร์เนีย ในปี 1849 รัฐธรรมนูญของรัฐถูกเขียนขึ้น มีการเลือกตั้งผู้ว่าการและสภานิติบัญญัติ และแคลิฟอร์เนียกลายเป็นรัฐหนึ่งในปี 1850 อันเป็นส่วนหนึ่งของข้อประนีประนอม ค.ศ. 1850

มีการพัฒนาวิธีการขนส่งใหม่ เมื่อเรือไอน้ำมีใช้กันทั่วไป จนถึงปี 1869 มีการสร้างทางรถไฟข้ามประเทศจากรัฐแคลิฟอร์เนียไปยังสหรัฐอเมริกาตะวันออก เกษตรกรรมและฟาร์มปศุสัตว์ขยายทั่วรัฐเพื่อให้เท่ากับความต้องการของผู้ตั้งถิ่นฐาน ในช่วงเริ่มต้นของการตื่นทอง ไม่มีกฎหมายเกี่ยวข้องกับกรรมสิทธิ์ในทรัพย์สินในแหล่งทองและระบบ "พนันการอ้างสิทธิ์" (staking claims) ถูกพัฒนาขึ้น การตื่นทองยังส่งผลให้เกิดการโจมตีชนพื้นเมืองในทวีปอเมริกา ซึ่งถูกโจมตีและถูกบังคับให้ย้ายออกจากดินแดนของเขา ประเมินว่ามีชาวอินเดียแคลิฟอร์เนีย 100,000 คนเสียชีวิตระหว่างปี 1848 ถึง 1868 และราว 4,500 คนในจำนวนนี้ถูกฆ่า การขุดทองยังส่งผลให้เกิดการทำลายสิ่งแวดล้อมแม่น้ำและทะเลสาบ
# เดอะไทม์อีสนาว (เพลงจอห์น ซีนา)
เดอะไทม์อิสนาวน์ เป็นเพลงที่ใชเปิดตัวของนักมวยปล้ำอาชีพจอห์น ซีนา ในสมาคมWWE เป็นเพลงแนวแร็ปที่ร้องโดย จอห์น ซีนา และTha Trademarc ในอัลบั้มเปิดตัวของ You Can't See Me ในปี ค.ศ. 2005  ปัจจุบันเพลงนี้ได้ออกจำหน่ายทาง ไอทูนส์ ในเดือนมิถุนายน ค.ศ. 2011

แหล่งข้อมูลอื่น
 John Cena's WWE Profile
 John Cena's Official Entrance Video
# วัดสัตตนารถปริวัตรวรวิหาร
วัดสัตตนารถปริวัตรวรวิหาร เป็นพระอารามหลวงชั้นโท ตั้งอยู่ที่ตำบลหน้าเมือง อำเภอเมืองราชบุรี จังหวัดราชบุรี ปัจจุบันเป็นพระอารามที่ทำการบริหารของคณะสงฆ์ธรรมยุตจังหวัดธรรมยุติกนิกาย มีเนื้อที่เป็นที่ตั้งวัด 9 ไร่ 3 งาน 11 ตารางวา และเนื้อที่ทางด้านใต้อีก 3 ไร่เป็นที่ตั้งของโรงเรียนเบญจมราชูทิศ ราชบุรี กรมสามัญศึกษา กระทรวงศึกษาธิการ เป็นโรงเรียนโครงการมัธยมส่วนภูมิภาค (คมภ.1)หนังสือกฐินพระราชทาน ทอด ณ วัดสัตตนารถปริวัตร พระอารามหลวง อำเภอเมือง จังหวัดราชบุรี วันเสาร์ที่ 16 พฤศจิกายน 2539

เดิมชื่อ วัดเขาสัตตนารถ สร้างเมื่อ พ.ศ. 2414 ในสมัยเจ้าพระยาราชบุรี (กลั่น วงศาโรจน์) เป็นเจ้าเมืองราชบุรี ประมาณช่วงรัชกาลที่ 3–4 ยุครัตนโกสินทร์ เดิมวัดนี้ตั้งอยู่เชิงเขาสัตตนารถ (ปัจจุบันคือ บริเวณวัดเขาวัง) ครั้งในสมัยพระบาทสมเด็จพระจุลจอมเกล้าเจ้าอยู่หัว ทางการจะดำเนินการสร้างพระราชวังขึ้นที่เขาสัตตนารถ จึงมีการไถ่ถอนที่วัดเพื่อให้พ้นจากธรณีสงฆ์ โดยสมเด็จเจ้าพระยาบรมมหาศรีสุริยวงศ์ (ช่วง บุนนาค) ทำผาติกรรมและดำเนินการสร้างวัดทดแทนในสถานที่ใหม่ที่วัดโพธิ์งามหรือวัดกลางบ้าน (ที่ตั้งวัดในปัจจุบัน) ซึ่งเป็นวัดร้างอยู่ริมฝั่งแม่น้ำแม่กลอง ในการตั้งวัดครั้งแรกได้สร้างถาวรวัตถุ คือ อุโบสถ วิหารพระพุทธไสยาสน์ ศาลา กุฏิ เจดีย์ และกำแพงแก้ว เมื่อสร้างวัดขึ้นเรียบร้อยแล้วให้ชื่อว่า "วัดสัตตนารถปริวัตร" มีความหมายว่า วัดที่เปลี่ยนไปหรือย้ายไปจากเขาสัตตนารถ วัดได้รับพระราชทานวิสุงคามสีมาเมื่อ พ.ศ. 2418
# พ่อสั่งมาฟัด
พ่อสั่งมาฟัด  เป็นภาพยนตร์ไต้หวันแนวตลกแอ็คชั่น ค.ศ. 2012 กำกับโดยเดวิด จาง นำแสดงโดยเจย์ซี ชาน และเสี่ยหวี่

 เนื้อเรื่องย่อ 
เป็นเรื่องราวของสองพนักงานรักษาความปลอดภัย ซึ่งได้แก่ เจ ผู้เป็นพนักงานรักษาความปลอดภัยที่ไทเป ซึ่งรู้สึกเบื่อหน่ายกับนักท่องเที่ยวจากปักกิ่ง กับ โอเชี่ยน ผู้เป็นพนักงานรักษาความปลอดภัยจากประเทศจีนแผ่นดินใหญ่ซึ่งได้รับรางวัลแรฟเฟิล และได้เดินทางมาที่ไต้หวัน ซึ่งเขาเป็นพยานเพียงคนเดียวที่พบเห็นการโจรกรรมภาพวาด เจได้บังคับให้โอเชี่ยนร่วมมือกับเขาเพื่อชิงภาพวาดกลับคืนมา ที่ซึ่งทั้งคู่เกิดความขัดแย้งกัน แต่แล้วในที่สุดทั้งสองก็ยอมรับในความต่าง และได้ร่วมมือกันในเวลาต่อมาMOVIE: Double Trouble พ่อสั่งมาฟัดDouble Trouble พ่อสั่งมาฟัด

 นักแสดงนำ 
 เจย์ซี ชาน รับบทเป็น เจ
 เสี่ยหวี่ รับบทเป็น โอเชี่ยน
 เจสสิกา แคมเบนซี
 แอมเบอร์ แอน

 การสร้าง 
เดวิด จาง ซึ่งเป็นผู้กำกับภาพยนตร์ชุดนี้ เคยรับหน้าที่เป็นผู้ช่วยผู้กำกับที่ไต้หวันเป็นระยะเวลา 7 ปี ได้ทำการนำเสนอเรื่องราวโดยอาศัยความตลกที่เกิดจากความแตกต่างทางวัฒนธรรมจีนและไต้หวัน ที่แม้จะใช้ภาษาจีนกลางเหมือนกัน หากแต่ได้แยกห่างกันมานับสิบปี ภาษาที่ใช้จึงต่างกันไป และโดยแท้จริงแล้ว ทางผู้กำกับต้องการเน้นถึงมิตรภาพที่สามารถเกิดขึ้นได้แม้จะมีความต่างกัน ซึ่งภาพยนตร์ชุดนี้ ได้รับแรงบันดาลใจจากภาพยนตร์ คู่ใหญ่ฟัดเต็มสปีด ที่ได้นำเสนอเรื่องราวของสองตัวละครที่มีความแตกต่างกัน
# พระเจ้าฉี่
พระเจ้าฉี่  เป็นพระมหากษัตริย์ราชวงศ์เซี่ย ครองราชย์เป็นเวลาประมาณเก้าถึงสิบปีMungello, David E. The Great Encounter of China and the West, 1500–1800. Rowman & Littlefield; 3 edition (28 Mar 2009)  p.97 戴逸, 龔書鐸. [2002] (2003) 中國通史. 史前 夏 商 西周. Intelligence press. . p. 40. และเป็นพระราชโอรสของพระเจ้าอวี่กับพระนางหนี่เจียว 

เมื่อพระราชบิดาของพระองค์ชราลงก็ได้แสดงความจำนงที่จะยกราชสมบัติให้โป๋อี้ ขุนนางผู้หนึ่งที่พระเจ้าอวี่เห็นว่ามีสติปัญญาสมควรที่จะครองราชย์สืบต่อจากพระองค์ แต่เมื่อพระเจ้าอวี่เสด็จสวรรคต โป๋อี้ก็ไม่ยอมรับเป็นหัวหน้าเผ่า โดยอ้างว่า ตนเป็นแค่ขุนนางผู้น้อย รับราชการมาเพียง 3 ปี เห็นควรให้ “ฉี่” พระราชโอรสของพระเจ้าอวี่ ครองราชย์สืบต่อไป ขุนนางทั้งหลายก็เห็นด้วย พระองค์จึงได้ขึ้นครองราชย์สืบต่อจากพระราชบิดา ตั้งแต่นั้นมา ระบบคัดเลือกหัวหน้าเผ่าด้วยการเลือกตั้งคนดีก็ถูกยกเลิกไป ระบบที่สืบราชสมบัติต่อในเชื้อสายราชวงศ์ได้ปรากฏขึ้น ราชวงศ์เซี่ยจึงนับได้ว่าเป็นราชวงศ์แรกในยุคทาสของประวัติศาสตร์จีนhttp://www.lks.ac.th/teacher/chiness/CHN%20history/dayu.html 

พระราชประวัติ 

ครอบครัว
พระราชบิดาของพระเจ้าเซี่ยฉี่ คือพระเจ้าเซี่ยอวี่ ปฐมกษัตริย์ผู้ก่อตั้งราชวงศ์เซี่ย พระองค์ทรงอภิเษกกับ นางหนี่เจียว จนประสูติพระเจ้าฉี แต่แล้วรัชทายาทฉีก็ไม่ได้เป็นกษัตริย์องค์ต่อไป แต่เนื่องมาจากการเรียกร้องจากประชาชน ทำให้รัชทายาทฉีได้รับเลือกให้เป็นรัชทายาท เริ่มต้นประเพณีราชวงศ์  ต่อมาพระเจ้าฉีมีลูกชายคนหนึ่งชื่อว่า พระเจ้าไท่คัง ซึ่งกลายเป็นกษัตริย์องค์ต่อไป

พระราชกรณียกิจที่สำคัญ
ในประชุมพงศาวดารไม้ไผ่ได้บันทึกเหตุการณ์ในการครองราชย์ของพระเจ้าฉีไว้ว่าBamboo Annals "Thearch Qi"

 ในปีแรกของการเสวยราชย์ พระองค์ได้สั่งให้มีงานฉลองที่ยิ่งใหญ่ ทั้งในเมืองหลวงเก่าและเมืองหลวงใหม่
 ในปีที่ 2 ป่อยีได้พ้นโทษและคืนตำแหน่ง พระเจ้าฉีได้ทรงนำทัพออกต่อสู้กับพวกกบฏของรัชทายาทหูที่สงครามซางซู
 ในปีที่ 6 ป่อยีเสียชีวิต และพระเจ้าฉีได้ทรงประกาศเกียรติคุณเพื่อเป็นอนุสรณ์
 ในปีที่ 8 พระเจ้าฉีทรงส่งเหมิงตู ขุนนางคนหนึ่งสู่เมืองปาเพื่อไปตัดสินคดี

สถานที่ที่คาดว่าเกี่ยวข้องกับพระองค์
นครซินจ้ายเชื่อว่าก่อตั้งโดยพระเจ้าฉี่ และเป็นเมืองหลวงของราชวงศ์เซี่ยจนกระทั่งพระเจ้าเซ่าคัง ลูกหลานของพระเจ้าฉี่ เข้าควบคุมราชวงศ์นี้
# ลิงกังดำ
ลิงกังดำ หรือ ลิงกังหงอนดำ  เป็นลิงโลกเก่าชนิดหนึ่ง จำพวกลิงกัง

ลิงกังดำ มีขนสีดำตลอดทั่วทั้งตัวรวมถึงใบหน้าที่ไม่มีขน มีจุดเด่นคือ กลางกระหม่อมมีขนเป็นแผงเหมือนหงอน ซึ่งจะตั้งขึ้นได้เมื่อขู่ศัตรู และที่ก้นจะมีแผ่นหนังสีขาวดูเด่นใช้สำหรับรองนั่ง นอกจากนี้แล้วยังเป็นเครื่องมือที่ใช้ในการแสดงออกทางเพศ โดยเฉพาะในตัวผู้

มีหางขนาดสั้นยาวเพียง 2 เซนติเมตรเท่านั้น (1 นิ้ว) ทำให้แลดูคล้ายลิงไม่มีหาง ลำตัวมีความยาวประมาณ 44 เซนติเมตร (17 นิ้ว) จนถึง 60 เซนติเมตร (24 นิ้ว) น้ำหนักประมาณ 3.6 ถึง 10.4 กิโลกรัม นับเป็นลิงประเภทลิงกังที่มีขนาดเล็กชนิดหนึ่ง มีอายุขัยโดยเฉลี่ยประมาณ 20 ปี

อาศัยอยู่เป็นกลุ่มเล็ก ๆ ราว 5-25 ตัว กระจายพันธุ์เฉพาะบนเกาะซูลาเวซี ในประเทศอินโดนีเซียเท่านั้น เป็นลิงที่กินส่วนต่าง ๆ ของพืชต่าง ๆ เป็นอาหารหลัก เป็นลิงที่ชาวพื้นเมืองบนเกาะซูลาเวซีใช้รับประทานเป็นอาหารเช่นเดียวกับทาร์เซีย ปัจจุบันมีจำนวนประชากรเหลือประมาณ 6,000 ตัวเท่านั้นThe Real Gremlin, "Nick Baker's Weird Creatures". สารคดีทางอนิมอลพลาเน็ต ทางทรูวิชั่นส์: ศุกร์ที่ 25 มกราคม 2556
thumb|left|150px|ลิงกังดำที่ถ่ายรูปตัวเอง
เป็นลิงที่มีความเฉลียวฉลาด ในปี ค.ศ. 2011 ได้มีช่างภาพชาวตะวันตกผู้หนึ่งได้เข้าไปถ่ายรูปฝูงลิงกังดำในเขตป่าสงวนของเกาะซูลาเวซี ปรากฏว่าลิงไม่ได้มีท่าทีที่ก้าวร้าวเลย กลับกันกลับแสดงความเป็นมิตร และยังรู้จักที่จะถ่ายรูปตัวเองด้วยการยิ้มให้อีกต่างหาก
# วัดทุ่งลาดหญ้า
วัดทุ่งลาดหญ้า หรือชาวบ้านเรียกวัดนี้ว่า วัดลาดหญ้า สังกัดมหานิกาย อยู่ในเขตการปกครองคณะสงฆ์ ตำบลลาดหญ้า อำเภอเมืองกาญจนบุรี จังหวัดกาญจนบุรี ภาค 14 มีเนื้อที่ตั้งวัด 46 ไร่  77 ตารางวา

หลังจากสิ้นสงคราม ไทย-พม่า ในสมัยรัชกาลที่ 4 เป็นต้นมา ประชาชนเริ่มมาตั้งถิ่นฐานเป็นชุมชนริมน้ำแควใหญ่มากขึ้น  การคมนาคมในสมัยนั้นต้องใช้ทางน้ำสัญจรไปมาจากเมืองท่ากระดาน เมืองศรีสวัสดิ์ ซึ่งอยู่เหนือขึ้นไป  โดยการใช้แพ หรือเรือล่องตามลำน้ำแควใหญ่ ผ่านบ้านลาดหญ้ามาเมืองกาญจนบุรีที่ปากแพรก  ขากลับทวนน้ำจะต้องเดินทางบก ทั้งไปและกลับจะต้องผ่านบริเวณบ้านลาดหญ้า ต่อมาชุมชนเริ่มหนาแน่นขึ้น จึงได้มีการก่อสร้างวัดขึ้นบริเวณลำน้ำแควใหญ่ ณ บ้านลาดหญ้า ตำบลลาดหญ้า อำเภอเมืองกาญจนบุรี จังหวัดกาญจนบุรี 

วัดลาดหญ้าเดิมมีอุโบสถหลังเล็ก ๆ อยู่ริมน้ำ ต่อมาถูกน้ำเซาะตลิ่งพัง จึงสร้างอุโบสถขึ้นใหม่ ในสมัยท่านเจ้าคุณ พระกาญจนวัตรวิบูล (สอน อินฺทสโร) เมื่อ พ.ศ. 2467 ในปี พ.ศ. 2525 พระครูกาญจโนปมคุณ (ลำใย ปิยวณฺโณ)  ได้เปลี่ยนชื่อ "วัดลาดหญ้า" เป็น "วัดทุ่งลาดหญ้า" เพื่อให้สอดคล้องกับสภาพท้องถิ่น และเหตุการณ์ประวัติศาสตร์ เมื่อครั้งสงครามเก้าทัพ ได้รับพระราชทานวิสุงคามสีมา เมื่อวันที่ 14 ตุลาคม 2525

รายนามเจ้าอาวาสปกครองวัด
 พระอธิการช่วง ไม่พบหลักฐานว่าเป็นเจ้าอาวาสปกครอง
 พระอธิการแมว  
 พระอธิการกล่อม
 พระกาญจนวัตรวิบูล (สอน  อินฺทสโร) 
 พระมงคลสิทธิคุณ (ลำใย   ปิยวณฺโณ)
 พระครูสิทธิกิจจานุวัตร  (ประเสริฐ  อติเมโธ)
# เก่งเต็งหนึ่ง
เก่งเต็งหนึ่ง  เป็นรายการสร้างสรรค์เกี่ยวกับกิจกรรมความสามารถของเด็กและเยาวชนไทย ออกอากาศทุกวันพฤหัสบดี เวลา 16.30 - 17.00 น. ทางช่อง 9 โมเดิร์นไนน์ทีวี

 รูปแบบรายการ 

เก่งเต็งหนึ่ง เป็นรายการที่นำเสนอเกี่ยวกับกิจกรรมความสามารถของเด็กและเยาวชนไทยในด้านต่างๆ ผลิตโดย บริษัท โซนิกซ์ยูธ 1999 จำกัด เริ่มออกอากาศครั้งแรก วันพฤหัสบดีที่ 17 มกราคม พ.ศ. 2556 เวลา 16.30 - 17.00 น. ทางช่อง 9 โมเดิร์นไนน์ทีวี 

ภายในเวลารายการ 30 นาที จะแบ่งเป็น 3 ช่วง โดยพิธีกรทั้งสองแจ็คจะพาไปสัมภาษณ์พูดคุยกับเยาวชนคนเก่ง พร้อมทั้งร่วมทำกิจกรรม กับครอบครัวและโรงเรียน และช่วงท้ายจะมีโจทย์ประจำสัปดาห์  ภารกิจเก่งเต็งหนึ่ง ให้ร่วมสนุกเป็นบททดสอบท้าทายความสามารถด้วย 

 ผู้ดำเนินรายการ 

 เมธัส ตรีรัตนวารีสิน (แจ็ค)
 ชนัตพล ลังสิทธิเสถียร (แจ็ค ไรเดอร์)
 ฝันดี จรรยาธนากร (ใหญ่)

 วันเวลาออกอากาศ 

 พฤหัสบดี เวลา 16.30 - 17.00 น. ทางช่อง 9 โมเดิร์นไนน์ทีวี (เริ่ม พฤหัสบดี 17 มกราคม 2556 - ปัจจุบัน)

 รายชื่อแขกรับเชิญและกิจกรรม 

 พ.ศ. 2556 

 ตอนที่ วันออกอากาศ แขกรับเชิญ ความสามารถ ภารกิจเก่งเต็งหนึ่ง 1 พฤหัสบดี 17 มกราคม ด.ช.เลิศ เลิศวงศ์วาณิชย์ (เฟียน) บีโธเฟียน นักเปียโนอัจฉริยะ 8 ขวบ เล่นเปียโนเพลงยากFlight of the Bumblebee 2 พฤหัสบดี 24 มกราคม นายอภิสิทธิ์ แก้วเมืองเพชร (กัน) แชมเปี้ยนโลกเยาวชน IPSC Shotgun 2012 แข่งยิงปืนกับพี่แจ็คไรเดอร์ 3 พฤหัสบดี 7 กุมภาพันธ์ ด.ช.ศุภกฤต คิ้วศุภกร (โฟร์) พิธีกรข่าวเด็ก พาชมงานศิลปะบนพื้นไม้ ระบายสีการ์ตูนให้สวยงาม 4 พฤหัสบดี 14 กุมภาพันธ์ ด.ญ.จุไลภรณ์ อินทรลาวัณย์ (ใบเตย) นักดนตรี อูกูเลเล ร้องเพลงเปิดหมวก เพื่อนำเงินทำบุญ 5 พฤหัสบดี 21 กุมภาพันธ์ ด.ช.เมษภูมินทร์ พลอยชยภัสร์ (ออกัส) นักร้อง นักแสดงเด็ก ร้องเพลง เพื่อเซอร์ไพรส์ให้คุณแม่ 6 พฤหัสบดี 28 กุมภาพันธ์ ด.ช.กุลวุฒิ วิทิตศานต์ (วิว) นักกีฬาเยาวชน แบดมินตัน แข่งเสิร์ฟลูกแบดมินตันลงตะกร้า 7 พฤหัสบดี 14 มีนาคม ด.ญ.กษม สินธุภิญโญ (พอเพียง) นักบัลเลต์น้อย โชว์การเต้นบัลเลต์ ดูแล้วเต้น เห็นแล้วเป็นเลย 8 พฤหัสบดี 21 มีนาคม ด.ช.กิตต์ชนม์ อนุรัชชนานันท์ (กัปตัน) นักกีฬาเยาวชน เทควันโด ใช้วิชาเทควันโดผ่านให้ได้ 4 ด่าน 9 พฤหัสบดี 28 มีนาคม ด.ญ.อรกนก สร้อยสุวรรณ (ไนท์)  นักกีฬากอล์ฟ ท็อปไฟท์โอเวอร์ 1,200 หลา 10 พฤหัสบดี 4 เมษายน ด.ช.ชนะใจ แจ้งสว่าง (แซ็ก) นักดนตรีไทย มือระนาดน้อยชั้นเซียน ตีระนาดโชว์รัวลูกบด 10 นาที 11 พฤหัสบดี 11 เมษายน ด.ช.อชิตพล คีรีรมย์ (ไม้) นักกีฬาฟุตบอล เตะบอลครึ่งสนาม 5 ลูกให้เข้าประตู 12 พฤหัสบดี 25 เมษายน ด.ญ.สายรุ้ง วงศ์ธนาศิริกุล (สายรุ้ง) ครูสอนภาษาจีนกลาง อายุน้อยที่สุด แปล,อ่าน,ร้องเพลงภาษาจีน 13 พฤหัสบดี 2 พฤษภาคม ด.ช.ชานนท์ เลิศนีรนาท (ไช้) เชี่ยวชาญด้าน ภาษาอังกฤษ พูด,อ่าน,เขียน ด้วยภาษาอังกฤษ 14 พฤหัสบดี 9 พฤษภาคม ด.ญ.ไรวินท์ แซ่จาง (ฮุ้ย ฮุ้ย) นักเปียโน,ไวโอลิน,ภาษาจีน เล่านิทานภาษาจีน,เล่นเปียโนเพลงพระราชนิพนธ์ Oh I Say 15 พฤหัสบดี 16 พฤษภาคม ด.ญ.เพชรเจ้าจอม ฤดี (เบนโจ) นักดนตรีแซกโซโฟน เป่าแซก 15 วิ,เป่าต่อเพลงกับพี่โก้ 16 พฤหัสบดี 23 พฤษภาคม ด.ญ.ลักษิกา วิเศษพานิชกิจ (เมษ์)  นักกีฬาว่ายน้ำ ดำน้ำเก็บเหรียญ,แก้โจทย์คณิต
# กามิลโล เด เลลลิส
นักบุญคามิลโล เด เลลลิส  เป็นบาทหลวงโรมันคาทอลิกชาวอิตาลี ผู้ก่อตั้งคณะคามิลเลียนซึ่งเป็นคณะนักบวชคาทอลิกที่เน้นทำงานด้านการพยาบาลผู้ป่วย ได้รับการประกาศเป็นนักบุญในปี ค.ศ. 1746 และได้รับยกย่องเป็นนักบุญองค์อุปถัมภ์ผู้ป่วย โรงพยาบาล พยาบาล และแพทย์

 ประวัติ 
นักบุญกามิลโลเกิดที่เมืองบุชชีอานีโก ราชอาณาจักรเนเปิลส์ (ภาคใต้ของประเทศอิตาลีปัจจุบัน) เมื่อวันที่ 25 พฤษภาคม ค.ศ.1550 เป็นบุตรร้อยเอกโจวันนี เด เลลลิส กับนางกามิลลา กอมเปลลี เด เลาเรโต สมัยวัยรุ่นท่านใช้ชีวิตอย่างเสเพลและติดการพนัน เมื่อบิดามารดาเสียชีวิตแล้ว จึงไปเป็นทหารรับจ้างคณะคามิลเลียน , หอจดหมายเหตุ เขตมิสซังกรุงเทพฯ, เรียกข้อมูลวันที่ 25 มกราคม พ.ศ. 2556ในกองทัพเวนิสต่อสู้กับกองทัพเติร์กที่ยกมารุกรานอิตาลีในสมัยนั้นSt. Camillus de Lellis, สารานุกรมคาทอลิก, เรียกข้อมูลวันที่ 25 มกราคม พ.ศ. 2556 ท่านได้รับบาดเจ็บที่ข้อเท้าจึงต้องมารักษาตัวที่โรงพยาบาล การทำงานในกองทัพยังทำให้ท่านติดอบายมุขตามเพื่อน จึงถูกไล่ออกจากกองทัพในเวลาต่อมา แต่ท่านยังคงติดพนันอย่างหนักจนกลายเป็นคนสิ้นเนื้อประดาตัว กลายมาเป็นขอทาน และทำงานเป็นกรรมกรสร้างอารามให้คณะภราดาน้อยกาปูชิน

เมื่อกามิลโลเริ่มกลับใจได้ จึงปฏิญาณตนเข้าเป็นโนวิซในคณะภราดาน้อยกาปูชิน แต่ยังไม่ทันได้ปฏิญาณตนตลอดชีพ ก็ต้องออกจากอารามเพราะอาการบาดเจ็บที่ข้อเท้ากลับมากำเริบ จึงไปรักษาตัวที่โรงพยาบาลซันจาโกโม
การใช้ชีวิตที่โรงพยาบาลทำให้ท่านได้รับรู้ถึงความทุกข์ทรมานของบรรดาผู้ป่วย ประกอบกับความประทับใจในความเมตตาของนักบุญฟีลิปโป เนรีประวัตินักบุญตลอดปี เดือนกรกฎาคม : นักบุญคามิลโล เดอ เลลลิส , เขตมิสซังกรุงเทพฯ, เรียกข้อมูลวันที่ 25 มกราคม พ.ศ. 2556ที่อุทิศตนช่วยเหลือผู้ตกทุกข์ได้ยาก กามิลโลจึงตั้งใจอุทิศตนทำงานช่วยเหลือผู้ป่วยโดยเฉพาะ ตอนแรกท่านทำงานอยู่ที่โรงพยาบาลแห่งเดิมจนขึ้นมาเป็นผู้อำนวยการโรงพยาบาล ต่อมาท่านเห็นว่าไม่สามารถทำงานได้เต็มที่ จึงแยกออกมาตั้งคณะขึ้นเอง

ในปี ค.ศ. 1584 ท่านได้รับศีลอนุกรมเป็นบาทหลวง และร่วมกับสหายอีกสองคนตั้งเป็นคณะผู้รับใช้ผู้ป่วย เน้นทำงานช่วยเหลือดูแลผู้ป่วยยากไร้ตามสถานที่ต่าง ๆ โดยเริ่มจากโรงพยาบาลพระจิตที่กรุงโรมในปี ค.ศ. 1585 ต่อมาขยายงานไปดูแลผู้ป่วยที่เนเปิลส์ด้วยตั้งแต่ปี ค.ศ. 1588St. Camillus de Lellis, Catholic Online, เรียกข้อมูลวันที่ 25 มกราคม พ.ศ. 2556 ต่อมาในปี ค.ศ. 1591 คณะนักบวชของท่านก็ได้รับการรับรองอย่างเป็นทางการจากสมเด็จพระสันตะปาปาเกรกอรีที่ 14

บาทหลวงกามิลโลได้ลาออกจากตำแหน่งมหาธิการในปี ค.ศ. 1607 และถึงแก่มรณกรรมเมื่อวันที่ 14 กรกฎาคม ค.ศ. 1614 ที่บ้านมักดาเลนา ศูนย์กลางของคณะคามิลเลียน

 การยกย่องหลังมรณกรรม 
บาทหลวงกามิลโลได้รับการประกาศเป็นบุญราศีในปี ค.ศ. 1742 โดยสมเด็จพระสันตะปาปาเบเนดิกต์ที่ 14 และได้รับการประกาศเป็นนักบุญในปี ค.ศ. 1746 ในสมณสมัยเดียวกัน นอกจากนี้ในปี ค.ศ. 1886 สมเด็จพระสันตะปาปาลีโอที่ 13 ยังยกย่องท่านเป็นนักบุญองค์อุปถัมภ์ผู้ป่วย พยาบาล และโรงพยาบาลด้วย
# พระเจ้าหมาง
พระเจ้าหมาง  เป็นพระมหากษัตริย์จีนโบราณรัชกาลที่ 9 แห่งราชวงศ์เซี่ย พระองค์อาจทรงปกครอง 18 ปีChronology of China rulersA Cultural History of the Chinese Language by Sharron Guเป็นพระราชโอรสของพระเจ้าไหฺว รัชกาลที่ 8 แห่งราชวงศ์เซี่ยTian Wen: A Chinese Book of Origins by Yuan Qu, Stephen Field, page 112.Records of the Grand Historian by Sima Qian กับพระมเหสีไม่ทราบพระนามในพระเจ้าไหฺว มีชื่อส่วนตัวว่า หวง (荒) 

พระเจ้าหมางคิดค้นการสังเวยเพื่อบูชาฟ้า เพื่อเป็นการอธิษฐานให้อาณาจักรมีความร่มเย็นเป็นสุข แม่น้ำเหลือง(ฮวงโห)หล่อเลี้ยงอาณาจักร โดยในพิธีจะใช้ วัว หมู แกะ และ หยก โดยพิธีนี้เริ่มเป็นวัฒนธรรมของจีนมาหลายยุคหลายสมัย

 รัชสมัย 
พระเจ้าหมางรับตำแหน่งกษัตริย์ต่อจากพระเจ้าไหวยผู้เป็นบิดาที่สวรรคตไปแล้ว ในปีเหรินเฉิน (壬申) พระองค์เฉลิมฉลองพิธีราชาภิเษกของพระองค์โดนพระราชทานหยกให้กับเมืองใต้อาณัติทั้งหมด

ในรัชสมัยของพระองค์ จื่อไห่ (子亥) ผู้ปกครองรัฐซาง(เมืองขึ้นอาณาจักรเซี่ย) ย้ายเมืองหลวงจากฉางชิว(商丘)ไป เมืองอิ๋น(殷) ตามจดหมายเหตุไม้ไผ่ พระเจ้าหมางเคยตกปลาตัวใหญ่ได้ขณะที่ล่องเรือในทะเลจีนตะวันออก

พระเจ้าเซียพระโอรสขึ้นครองราชย์แทนพระองค์หลังพระองค์สวรรคต
# พระเจ้าไหฺว
พระเจ้าไหฺว  เป็นพระมหากษัตริย์ราชวงศ์เซี่ย เป็นพระราชโอรสของพระเจ้าจู้Page 112 ครองราชย์ระหว่าง 1968 – 1924 ปีก่อนคริสตกาล รวมทั้งสิ้น 44 ปี
# ทาร์เซียร์ฟิลิปปิน
ทาร์เซียร์ฟิลิปปิน (เซบัวโน: ; ; ) เป็นสัตว์เลี้ยงลูกด้วยนมขนาดเล็ก จำพวกไพรเมตชนิดหนึ่ง ในกลุ่มทาร์เซียร์

ทาร์เซียร์ฟิลิปปิน เป็นสัตว์ที่พบได้ในหมู่เกาะฟิลิปปิน ได้แก่ เกาะโบฮอล, เกาะมินดาเนา, เกาะเลย์เต และเกาะซามาร์ เป็นต้น ตัวเต็มวัยมีความยาวลำตัวเพียง 10 เซนติเมตรกว่า น้ำหนักเพียง 120 กรัมเท่านั้น จัดเป็นไพรเมตที่มีขนาดเล็กที่สุดในโลกชนิดหนึ่ง

ทาร์เซียร์ฟิลิปปิน อาศัยอยู่ในป่าดิบ ออกหากินในเวลากลางคืน โดยจะกินเนื้อสัตว์เป็นอาหารเท่านั้น เช่น แมลง เป็นอาหารหลัก รวมถึงสัตว์เลื้อยคลานตัวเล็ก ๆ เช่น จิ้งจก, กิ้งก่าบิน เป็นต้น 

ทาร์เซียร์ฟิลิปปินโดยปกติจะอาศัยอยู่ตามลำพังหรือเป็นฝูงเล็ก ๆ ในเวลากลางวันจะหลบซ่อนตัวพักผ่อนในโพรงไม้หรือตามซอกไม้ตามต้นไม้ใหญ่ แต่สามารถกระโดดได้อย่างว่องไวเหมือนกบในเวลากลางคืน อันเป็นเวลาหากิน ซึ่งทาร์เซียร์ฟิลิปปินจะร้องส่งเสียงเพื่อเป็นการสื่อสารกันเอง ซึ่งจากการศึกษาพบว่า เป็นสัตว์ที่ส่งเสียงออกมาในย่านความถี่อัลตร้าสูงมากถึง 2,000 เฮิรตซ์ หรือ 20 กิโลเฮิรตซ์ อันเป็นย่านความถี่ที่หูมนุษย์ไม่ได้ยิน แต่โดยปกติแล้วเสียงร้องของทาร์เซียร์ร์ฟิลิปปินส่วนใหญ่มีความถี่อยู่ที่ระดับ 70 เฮิร์ตซ์ โดยมีช่วงต่ำสุดและสูงสุด 67-79 กิโลเฮิรตซ์  นอกจากนี้แล้วยังมีความเป็นไปได้ว่า  อาจใช้ระบบเอคโคโลเคชั่นในการหาตำแหน่งของอาหารเหมือนค้างคาวด้วยหรือไม่ เนื่องจากแม้ทาร์เซียร์ฟิลิปปินจะมีดวงตาที่กลมโต แต่ทว่าไม่มีทาพีตัม ลูซิเดี่ยม เหมือนสัตว์หากินตอนกลางคืนจำพวกอื่น ๆ ที่จะช่วยรวบรวมแสงในที่มืดทำให้มองเห็นได้ดียิ่งขึ้นPrimate communication in the pure ultrasound

สถานภาพปัจจุบันของทาร์เซียร์ฟิลิปปินอยู่ในภาวะถูกคุกคาม อันเกิดจากการถูกทำลายถิ่นที่อยู่ แต่ปัจจุบันทางการฟิลิปปินส์ได้ทำการอนุรักษ์ และใช้เป็นตัวประชาสัมพันธ์ในเรื่องการท่องเที่ยวThe Real Gremlin, "Nick Baker's Weird Creatures". สารคดีทางอนิมอลพลาเน็ต ทางทรูวิชั่นส์: ศุกร์ที่ 25 มกราคม 2556
# สแตนลีย์
สแตนลีย์  เป็นเมืองหลวงของหมู่เกาะฟอล์กแลนด์ ซึ่งเป็นดินแดนของสหราชอาณาจักร ตั้งอยู่ที่เกาะอีสต์ฟอล์กแลนด์ มีประชากร 2,115 คนจากข้อมูลสำมะโนประชากรปี ค.ศ. 2006

สภาพอากาศ
# จักรพรรดินีเซี่ยวอี๋ฉุน
จักรพรรดินีเสี้ยวอี้ฉุน (')  หรือที่รู้จักกันในไทยขณะทรงพระยศเป็นพระมเหสีว่า "พระมเหสีหลิง" จากภาพยนตร์ชื่อดังเรื่อง องค์หญิงกำมะลอ เป็นพระมเหสีในจักรพรรดิเฉียนหลง และเป็นพระราชมารดาในจักรพรรดิเจียชิ่ง

 พระราชประวัติ 
พระนางกำเนิดในราชสกุลเว่ยจียา หรือ เว่ย ซึ่งเป็นสกุลจากกองธงฮั่น เดิมที พระนางทรงเป็นนางสนองพระโอษฐ์ในพระนางฟู่ฉาฮองเฮา แต่เนื่องด้วยพระนางเป็นสตรีที่งดงามทั้งกิริยา วาจา การวางตัว บวกกับมีพระพักตร์ที่งดงาม สะสวย ทำให้จักรพรรดิเฉียนหลง
ที่มักเสด็จมาที่ตำหนักฉางชุนของสมเด็จพระจักรพรรดินีบ่อย ๆ ทรงเกิดความพอพระทัยในตัวของพระนาง จึงรับสั่งให้เข้าเฝ้าถวายองค์ และแต่งตั้งให้เป็นพระสนมหลิง (หลิงกุ้ยเหริน)
ปีต่อมาจึงอวยฐานันดรศักดิ์ขึ้นเป็นพระสนมเอกหลิง (หลิงผิน) ถัดมาอีกสามปีก็ถูกเลื่อนขึ้นเป็นพระชายาหลิง (หลิงเฟย) ถัดมาอีกสิบปีเลื่อนเป็นสมเด็จพระอัครเทวีหลิง (หลิงกุ้ยเฟย) และถัดมาอีกสิบสองปีตำแหน่งสุดท้ายของพระชนม์ชีพที่ได้รับคือพระอัครราชเทวีในองค์จักรพรรดิหลิงอี้ (หลิงอี้หวงกุ้ยเฟย)
และหลังจากที่จักรพรรดินีจี้ ทรงสิ้นพระชนม์ จักรพรรดิเฉียนหลงก็ไม่ได้ตั้งใครขึ้นเป็นสมเด็จพระจักรพรรดินีอีกเลย หน้าที่ควบคุมดูแลฝ่ายในทั้งหมดจึงตกอยู่ที่พระอัครราชเทวีในองค์จักรพรรดิ  (หลิงอี้หวงกุ้ยเฟย) เมื่อสิ้นรัชกาลเฉียนหลง องค์ชายหย่งเอี๋ยน ซึ่งเป็นพระโอรสลำดับที่สิบห้าในจักรพรรดิเฉียนหลงและประสูติจากหลิงอี้หวงกุ้ยเฟย ได้ขึ้นครองราชย์เป็นจักรพรรดิเจี่ยชิ่ง ทรงมีปมในพระทัยที่ว่า ที่พระมารดาของพระองค์ไม่ได้ขึ้นเป็นสมเด็จพระจักรพรรดินีเพราะว่าพระนางมีชาติกำเนิดที่เป็นชาวฮั่น ซึ่งตามกฏมลเฑียรบาลราชวงศ์ชิงกำหนดไว้ว่าห้ามสตรีจีนเป็นใหญ่เหนือสตรีแมนจู ทำให้จักรพรรดิเจียชิ่งเกิดความคับข้องพระทัยมาโดยตลอดพระองค์จึงเปลี่ยนราชสกุลของพระมารดาที่เป็นสกุลฮั่นจาก เว่ย เป็น เว่ยจียา และเลื่อนพระมารดาจากพระอัครราชเทวีในองค์จักรพรรดิให้เป็นสมเด็จพระจักรพรรดินีโดยให้ทรงพระนามว่า สมเด็จพระจักรพรรดินีเสี้ยวอี้ชุน

มีเรื่องเล่ากันว่า เมื่อคราวขุนศึกซุนเตี้ยนอิงผู้สังกัดกับกองกำลังของเจียง ไคเช็ค นำกำลังบุกเข้าปล้นสุสานอวี้หลิงซึ่งเป็นที่ฝังพระบรมศพของจักรพรรดิเฉียนหลง เมื่อกองกำลังได้ทำการระเบิดผนึกประตูที่ปิดตายออกก็เข้าไปทำการรื้อค้นเอาทรัพย์สินมีค่าออกไปโดยโยนพระบรมศพพระบรมอัฐิของจักรพรรดิเฉียนหลงไปทิ้งไว้บนพื้นโถงห้อง ทำให้เมื่อเวลาฝนตกก็ทำให้พระสุสานเกิดน้ำท่วมขังและโคลนตมก็ไหลเข้ามาท่วมพระบรมศพเสียหายมาก คราวนั้นเมื่อจักรพรรดิผู่อี๋ (ตอนนั้นเป็นกษัตริย์แห่งแมนจูเรียภายใต้อาณัติแห่งญี่ปุ่น) ทราบข่าว ก็พิโรธหนักถึงกับรีบเสด็จมาตรวจดูพระสุสานบรรพชนของพระองค์ทันที เมื่อเสด็จเข้าไปก็พบความกระจัดกระจายจากการปล้นรื้อค้นเกลื่อนกลาดอนาถแก่พระทัย แต่ก็ทรงต้องสนเท่ห์เมื่อทอดพระเนตรเห็นพระศพของจักรพรรดินีเสี้ยวอี้ฉุน (พระมเหสีหลิง) นั้นไม่เน่าเปื่อยผุพังลงแต่อย่างใด ยังคงสภาพอัตลักษณ์ของพระองค์ได้อย่างชัดเจนแม้จะผ่านเวลาไปมากกว่า 120 ปี (นับตั้งแต่ฝังพระบรมศพจนถึงวันที่ผู่อี๋เข้าไปพบ) แต่เมื่อภายหลังกลุ่มผู้ที่เข้าไปทำการบูรณะพระสุสานก็มีการเชิญพระศพออกมาชำระใหม่ก็เกิดปฏิกิริยากับอากาศภายนอกทำให้พระศพนั้นย่อยสลายเหลือแต่โครงไปแล้วนั่นเอง

พระสาทิสลักษณ์ที่ยังคงเหลืออยู่
# พระเจ้าโจวเหวิน
พระเจ้าโจวเหวิน (1152–1050 ปีก่อน ค.ศ.) เป็นพระสมัญญานามที่ประทานให้แก่ จี ชาง  ผู้เฒ่าแห่งรัฐโจวในช่วงปีสุดท้ายของราชวงศ์ชางในจีนโบราณ จี ชางสวรรคตก่อนสงครามโจว-ชางสิ้นสุด และจี ฟา พระราชโอรสองค์ที่ 2 ทำการพิชิตสำเร็จหลังยุทธการมู่เหย่ และจี ชางได้รับเกียรติหลังสวรรคตให้เป็นผู้ก่อตั้งราชวงศ์โจว บางคนจัดให้พระองค์เป็นวีรบุรุษคนแรกในประวัติศาสตร์จีน

โบราณคดี
# อังคณา วรรัตนาชัย
อังคณา วรรัตนาชัย (เกิด 27 กุมภาพันธ์ พ.ศ. 2539)  เป็นนักแสดงและผู้ประกาศรายการโทรทัศน์ชาวไทยประวัติอ้อม อังคณา สังกัดช่อง 7HD มีชื่อเสียงจากบทบาท “ดาวน้อย“ จากละครเรื่อง รักล้นดอย แสดงคู่กับ พีรวัศ กุลนันท์วัฒน์ และมีผลงานทางการแสดงละครต่าง ๆ เป็นต้น

 ประวัติ 
อังคณา วรรัตนาชัย เกิดเมื่อวันที่ 27 กุมภาพันธ์ พ.ศ. 2539 ที่เมือง จังหวัดชลบุรี มีพี่ชาย 1 คน บิดาเป็นนักการเมืองท้องถิ่น ปัจจุบันดำรงตำแหน่งเลขานุการนายกเทศมนตรีเทศบาลเมืองชลบุรี มาส่องแนะนำทำทำความรู้จักกับ อ้อม อังคณา

 วงการบันเทิง 
เส้นทางในการเข้าสู่วงการบันเทิง มาจากการแคสติ้ง และหลังจากนั้นได้เซ็นสัญญากับ ช่อง 7HD ตั้งแต่ปี พ.ศ. 2555 โดยได้เล่นละครเรื่องแรกคือ คุณชายเลี้ยงหมู คุณหนูเลี้ยงแกะ แต่เรื่อง ลูกไม้หลากสี ได้ออกอากาศเป็นเรื่องแรกก่อน

 การศึกษา 
จบการศึกษาระดับประกาศนียบัตรวิชาชีพ (ปวช.) จาก วิทยาลัยเทคโนโลยีไทยเบญจบริหารธุรกิจ อ.เมือง จ.ชลบุรี และจบการศึกษาระดับปริญญาตรี คณะนิเทศศาสตร์ สาขาศิลปะการแสดง มหาวิทยาลัยศรีปทุม อ้อม อังคณา เรียนจบปริญญา มหาวิทยาลัยศรีปทุมได้รับเกียรตินิยมอันดับ 1 ปีการศึกษา 2561ช่อง 7 HD แสดงความยินดีกับ อ้อม อังคณา - คุกกี้ ญดา ที่รับปริญญาอ้อม อังคณา เฮ! คว้าปริญญาเกียรตินิยมอันดับ1 พร้อมอัปเดตเรื่องความรัก

 ผลงาน 
 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางช่อง 7HD
 พ.ศ.  เรื่อง  บทบาท 2556  ลูกไม้หลากสี  สุรัมภา 2557  พายุเทวดา  เปีย ลูกผู้ชายพันธุ์ดี  ลูกแพร  พราว  นุช  2558  รักล้นดอย  ดาวน้อย 2559 ลูกตาลลอยแก้ว  แพรพิไล (แพร)  2560  มายา  กีรติสุดา สัจจามาตย์ (แตง) หงส์เหนือมังกร  อาเพ่ย 2561 บ้านปั้นดาว  ดรีม คุณหนูเรือนเล็ก  เนตรสุดา 2562  ยามป่วนกวนหัวใจ  มณียา / มาลี 2563  เด็กเสเพล   บิว ล่าท้าชน  อาชิ 2564  ฟ้าหินดินทราย  ทราย 2565  นางสาวส้มหล่น รติรส สายเปล  กรองจิต (กิ่ง) สาวสองวิญญาณ ประดุจดาว (รับเชิญ)  2566  เพลิงไพร ลูกหว้า ฤทัยบดี เจ้านางนวลละออ (เจ้าน้อย) 2567  ร้ายเดียงสา   ดวงกมล 2568 โอป้าลำซิ่งมยุรี

 อื่นๆ 
 มิวสิกวิดีโอ เพลง รักคงยังไม่พอ - หญิง ธิติกานต์ อาร์สยาม (พ.ศ. 2559)
 พิธีกรรายการ เส้นทางบันเทิง และ เที่ยงบันเทิง (พ.ศ. 2556 - ปัจจุบัน)
 รายการ ฟ้ามีตา ตอน คนตายขายคนเป็น (พ.ศ.  2557)
 ละครเวที แสงเทียน ศรัทธา (พ.ศ. 2560)
 ละครเวที สุขสันต์วันวิวาห์ (พ.ศ. 2560)
 ละครเวที ผู้แพ้ (พ.ศ. 2560)
 รายการ ฟ้ามีตา ตอน ของขวัญที่ดีที่สุด (พ.ศ. 2567)
# โอมิยะ
โอมิยะ สามารถหมายถึง
 โอมิยะ (ร้านค้า)  ร้านค้าหรือโรงเตี๊ยมในยุคเมจิ
 สถานีรถไฟโอมิยะ  สถานีรถไฟในเมืองไซตามะ 
 เขตโอมิยะ  เขตหนึ่งของนครไซตามะ ซึ่งเคยเป็นนครมาก่อนก่อนจะถูกยุบรวมกับนครไซตามะ